03/07/2014 | Administración LocalMunicipal
Padrón
Anuncio modificación do réxime de delegacións de atribucións do alcalde nos concelleiros

En cumprimento do establecido no artigo 44 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise público o seguinte Decreto do Alcalde número 450/2014, do 20 de xuño, polo que modifica o réxime de delegacións de atribucións en diversos concelleiros e concelleiras: Primeiro. Por Decreto deste Alcalde 163/2014, do 17 de marzo, aprobouse o réxime de delegacións de competencias nos diferentes concelleiros membros da Xunta de Goberno Local, entre eles dona Ximena Patricia Insagurbe Donegan que asumeu desde aquela data as áreas de festexos, novas tecnoloxías, educación e ensino, benestar e servizos sociais e praza de abastos e mercado. Segundo. O 26 de maio do 2014 dona Elena Romero Fabeiro presenta no Rexistro Xeral de Entrada de Documentos escrito de renuncia ao seu cargo de concelleira electa da Corporación Municipal e o Pleno toma coñecemento desta renuncia na sesión realizada o 4 de xuño, momento a partir do cal faise efectiva. Terceira. Expedida a credencial de concelleiro por parte da Junta Electoral Central, o 17 de xuño do 2014, ante o Pleno da Corporación Municipal, toma posesión do cargo de concelleiro don Francisco García Dios en substitución da señora Romero Fabeiro. Cuarto. Por Resolución deste Alcalde 413/2014, do 17 de xuño, nomease a don Francisco García Dios membro da Xunta de Goberno Local. Primeiro. Considerando o disposto no artigo 23.4. da Lei 7/1985, do 2 de abril, reguladora das bases réximen local (LBRL) e nos artigos 43.3, 44, 45 e 114 a 118 do Real decreto 2568/1986, de 28 de novembro, polo que se aproba o regulamento de organización, funcionamento e réximen xurídico das entidades locais (ROF), nos que se recolle a posibilidade que o Alcalde delegue atribucións xenéricas nos membros da Xunta de Goberno Local e especiais noutros concelleiros ou concelleiras, Segundo. Considerando as atribucións que segundo o artigo 21.1. e 2. da LBRL correponden ao Alcalde, coas limitacións recollidas no parágrafo 3 do mesmo artigo e as previstas no artigo 14º do Regulamento orgánico municipal publicado no Boletín Oficial da Provincia da Coruña número 27 do 3 de febreiro de 1998, Primeiro. Delegar con carácter xeral no concelleiro don Fracisco García Dios, membro da Xunta de Goberno Local, as seguintes áreas, incluíndo exclusivamente as facultades de dirixir e xestionar os servizos correspondentes: 1. Festexos.2. Novas tecnoloxías.3. Educación e ensino.4. Benestar e servizos sociais.5. Praza de abastos e mercados. Segundo. Delegar, de forma indistinta co resto dos concelleiros e concelleiras da Corporación Municipal tal e como se recolle no Decreto 163/2014, as competencias que a este Alcalde lle outorga o artigo 51.1 do Código Civil para autorizar os matrimonios civís que se celebren neste término municipal. Terceiro. Nos casos de ausencia, vacante, enfermidade ou calquera outro impedimento do Concelleiro delegado, este Alcalde asumirá de xeito directo e automático as competencias delegadas en tanto que titular da competencia orixinaria, entendéndose a estes efectos exercitada a potestade de avocación en base á presente resolución, sen necesidade dunha nova resolución expresa neste sentido. Cuarto. De conformidade co establecido no artigo 44 do ROF, as delegacións enumeradas nos apartados anteriores terán efecto dende o día seguinte á data de notificación deste Decreto ao Concelleiro afectado e terán carácter indefinido, sen perxuízo da potestade de avocación, revogación ou modificación das mesmas por parte desta Alcaldía. Quinto. Ordenar a publicación do presente Decreto no Boletín Oficial da Provincia da Coruña e notificala ás e aos interesados, coa indicación de que pon fin á via administrativa e contra a cal poderase interpoñer, potestativamente, recurso de reposición ante o mesmo órgano que dictou o acto, no prazo dun mes contado a partir do día seguinte ao de recepción da notificación da presente ou desde a súa publicación, ou ben, directamente, recurso contencioso-administrativo ante o Xulgado do Contencioso-Administrativo correspondente no prazo de dous meses contados desde a mesma data, sen prexuízo de que se poida interpoñer calquera outro recurso que se estime pertinente. Sexto. Comunicar o presente acordo aos diferentes servizos municipais e dar conta do mesmo ao Pleno da Corporación Municipal na primeira sesión que se convoque.>> Padrón, 20 de xuño do 2014 O Alcalde Asdo. Antonio Fernández Angueira